open-index/open-wikipedia-markdown huggingface dataset:
פורד מודלס

**פורד מודלס** (באנגלית: **Ford Models**) היא סוכנות דוגמנות אמריקאית בינלאומית שבסיסה בניו יורק. היא נוסדה בשנת 1946 על ידי איילין פורד ובעלה ג'רארד וו. פורד.

## היסטוריה
סוכנות הדוגמנות פורד מודלס הוקמה בניו יורק בשנת 1946 על ידי איילין פורד ובעלה ג'ררד פורד. הסוכנות שלטה בתחום בניו יורק עד להופעת סוכנות הדוגמנות עלית שפתחה סניף בעיר. הדבר הביא ל"מלחמת הסוכנויות" במהלך שנות ה-80 של המאה ה-20. בשנת 1980 הסוכנות החלה לארגן תחרות שנתית לדוגמניות. תחרות זו נערכה בתדירות שנתית עד לשנת 2012.

בשנת 1995 המייסדים העבירו את ניהול החברה לביתם קטי פורד. היא ניהלה את החברה עד לשנת 2007. בתקופה זו נפתחו סניפי הסוכנות בפריז, לוס אנג'לס, מיאמי, שיקגו ופיניקס.

בשנת 2000 כ-90% מבעלות על הסוכנות הועברו ל-Magnum Sports and Entertainment ובשנת 2007 חברת Altpoint Capital Partners השקיע בסוכנות במטרה לאפשר את הרחבת פעילותה. חברה זו נמצאת בבעלות איש עסקים רוסי ובה רוכזו 93% מבעלות על סוכנות פורד מודלס.

## דוגמנים של הסוכנות

##### מיוצגים של הסוכנות נכון ל-2022
* ברברה פלווין
* היילי קלאוסון
* אנדריאה פג'יק (דגמן כאנדרוגיני ולאחר מכן כטרנסג'נדר)
* דייוויד גנדי
* פול סקאלפר
* אוליבר צ'שייר

### מיוצגים בעבר

* לארס בורמייסטר
* אסיה קייט דילון
* צ'נינג טייטום
* יוהאן אורב
* רבקה סטאב
* אנאיס מאלי
* מארי-לואיז שטיינבאואר
* לוגן מקריי

## קישורים חיצוניים

* 
## הערות שוליים

קטגוריה:סוכני דוגמנים
קטגוריה:חברות אמריקאיות
תנועת העצמאות ההודית

[ממוזער|290px|המנהיג ההודי [מהאטמה גנדי בעת מצעד המחאה על מונופול המלח, מרץ 1930]]
ממוזער|250px|מפה מ-1893 של האזורים בהודו אשר היו תחת שליטה בריטית
**תנועת העצמאות ההודית** הוא מונח שכלל מגוון רחב של ארגונים פוליטיים, פילוסופיות ותנועות שפעלו פעולה במשך כ-90 שנים (1857 עד 1947) ואשר מטרתן המשותפת הייתה לשים קץ לשלטון הקולוניאלי הבריטי בתת-היבשת ההודית. התנועה כללה הן מאבק חמוש והן מחאות שלוות ולא אלימות.

המאבק של תנועת העצמאות ההודית הביא בסופו של דבר לכך שהודו ופקיסטן הפכו למדינות ריבוניות באוגוסט 1947.

## היסטוריה
מאבקה הארוך של הודו לעצמאות החל רשמית ב-1885, כשנוסד הקונגרס הלאומי ההודי ומנהיגים הודים מתונים החלו לעמוד על זכויות היסוד שלהם. הקבוצה מצאה מנהיג גדול בדמותו של מוהנדס קרמצ'נד גנדי. גנדי היה עורך דין שחונך בשיטה הבריטית, הוא השתמש בהפגנות לא אלימות שלהן קרא "סאטיאגרהא" כדי למחות נגד השלטון הבריטי בהודו. בשנות ה-20 של המאה העשרים גאנדי הצליח ליצור ברית בין ההינדים למוסלמים והוביל קמפיינים של התנגדות אזרחית. מאמיניו של גאנדי נהגו לשבת ברחובות ללא תנועה, אפילו אם המשטרה הכתה אותם. גאנדי אמר למאמיניו לא לקנות מוצרים בריטיים ולא לעבוד עבורם. הוא בילה שנים אחדות בכלא ושבת רעב לעיתים קרובות. אחד האירועים הבולטים במאבק היה טבח אמריטסר ב-1919, בו פתחו חיילי צבא הודו הבריטית באש על מפגינים והרגו 400 איש לא חמושים.

ב-31 בדצמבר 1929 נפרס דגל הודו בלאהור. ב-26 בינואר 1930 חגגה מפלגת הקונגרס שהתכנסה בלאהור את יום העצמאות ההודי. לאחר עצמאות הודו, קובלה חוקת הודו באופן סמלי ב-26 בינואר 1950, והוא נחגג מאז כיום הרפובליקה.

ב-1930 פתח גנדי בצעדת המלח, בה החל גנדי כמאבק נגד המכס שהטילה בריטניה על מלח כדי ליצור מונופול.

בוועידת הקונגרס ביולי 1942 החליטה המפלגה להקים את תנועת צאו מהודו, כדי לדרוש את יציאת בריטניה מהודו בסיום מלחמת העולם השנייה. הממשל הבריטי הוציאה את התנועה מחוץ לחוק, אסר את מנהיגיה והחרים את משאביה.

במהלך מלחמת העולם השנייה פנו אישים כמו סובהש צ'נדרה בוס לגישה מיליטנטית, כשהוא מקים את הודו החופשית בתמיכת האימפריה היפנית בשטחים שנכבשו על ידה באסאם במהלך המלחמה.

מנהיגים בולטים אחרים בתנועה כמו סאהאג'אנאנד סאראסוואטי , דרשו בנוסף לחירויות פוליטיות, חופש כלכלי עבור האיכרים במדינה וכל המוני העובדים במדינה. התנועה הגיעה לשיאה במהלך מלחמת העולם השנייה.

המאבק לעצמאות נשא פרי, ולבסוף הכריז המשנה למלך, הלורד לואי מאונטבאטן, כי השלטון הבריטי יסתיים ב-14 באוגוסט 1947, אולם הודו תחולק בין מדינה הינדית - הודו, למדינה מוסלמית - פקיסטן, בניגוד לחזונו של גנדי לחיים משותפים של מוסלמים והינדים בהודו אחת. יום לאחר מכן הכריזה הודו על עצמאותה וכך גם פקיסטן והודו ופקיסטן הפכו למדינות ריבוניות בשנת 1947.

## אישים בולטים בתנועת העצמאות ההודית
### בתחילת התנועה
* סוואמי ויווקאננדה (1863–1902)
* באל גנגדהאר טילאק (1857–1920)
* גופאל קרישנה גוקאלה (1866–1915)
* רבינדרנת טאגור (1861–1941)

### בתקופת הביניים
* מוטילאל נהרו (1861–1931)
* מוהנדס קרמצ'נד גנדי (1869–1948)
* סרי אורובינדו (1872–1950)
* סרוג'יני נאידו (1879–1949)

### בתקופה המאוחרת של התנועה
* ואלאבאי פאטל (1875–1950)
* סובהש צ'נדרה בוס (1897–1945)

## לקריאה נוספת

* אורן אלחנן, סא"ל (מיל') ד"ר - המאבק לעצמאות - מערכות 230. המחלקה להיסטוריה (צה"ל), מלחמות צה"ל, מלחמת העצמאות

## קישורים חיצוניים

*
קטגוריה:תנועות בדלניות
ג'ילי אמגרנד GL

**ג'ילי אמגרנד GL** (באנגלית: **Geely Emgrand GL**) היא מכונית משפחתית גדולה מתוצרת יצרנית הרכב הסינית ג'ילי אשר מיוצרת משנת 2016 ועד היום.

## דגמים

* "GL".
* "GS".

## "ג'ילי אמגרנד GL"

* 5 נוסעים.
* 4 דלתות.
* מנועי בנזין 1.4 ליטר, 1.8 ליטר.
* מנוע קדמי.
* קיבולת מכל דלק - 60 ליטר.
* רדיוס סיבוב - 5.5 מטר.
* תאוצה בין 0–100 קמ"ש היא 12 שניות (מנוע 1.8 ליטר).
* מחיר היחידה (בשנת 2016, בסין): 78,800-113,800 רנמינבי.

## גלריה

קובץ:Geely Emgrand GL 002 China 2017-03-29.jpg | דגם "ג'ילי אמגרנד GL"
קובץ:Geely Emgrand GL facelift.jpg  | דגם "ג'ילי אמגרנד GL"
קובץ:Geely Emgrand GL.jpg | דגם "ג'ילי אמגרנד GL"


## ראו גם
* ג'ילי
* אמגרנד GE
* ג'ילי אמגרנד GS

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-2016
אמגרנד GL
ליגאו

**ליגאו** (בפיליפינית ובביקול מרכזית: **Ligao**) היא עיר בפרובינציית אלבאי  שבמחוז ביקול  שבפיליפינים.

## גאוגרפיה
העיר נמצאת על האי לוזון כ-525 ק"מ מבירת המדינה מנילה, כ-30 ק"מ מהעיר לגאספי  וכ-64 ק"מ מהעיר נאגה. בנוסף, העיר ממוקמת ליד הנהר קבילוגן (בסבואנו).

## תנועה ותחבורה
העיר ממוקמת ליד הכביש AH26, ביקול 639 וכביש ליגאו-טבקו. בנוסף, ישנן מספר רב של תחנות דלק בעיר.

## קישורים חיצוניים

* 

## הערות שוליים

קטגוריה:הפיליפינים: ערים
קטגוריה:יישובים שהוקמו ב-1608
חוק ארוחה יומית לתלמיד

**חוק ארוחה יומית לתלמיד, התשס"ה-2005** מסדיר הפעלת מפעל הזנה במוסדות חינוך עבור תלמידים בגני חובה ובבתי ספר יסודיים שלומדים יום ארוך. החוק אושר בכנסת השש עשרה ב-27 בדצמבר 2004.

## עיקרי החוק
לפי החוק, הזכאים לארוחה יומית הם תלמידים הלומדים בגן ילדים או בבית ספר יסודי, ובנוסף לומדים במוסדות החינוך בהם מתקיים שבוע לימודים בן 41 שעות לימוד לפחות, או בימים שבהם מתקיימים במוסד החינוך שמונה שעות לימוד לפחות ביום. ההסדר חל גם על מוסדות חינוך בהם מיושמת תוכנית "אופק חדש".

החוק קובע שהרשות המקומית שבתחומה נמצא גן הילדים או בית הספר היא זו שאחראית לספק את הארוחה היומית. אך בימי לימוד מקוצרים, כלומר עד השעה 13:30, התלמידים לא יהיו זכאים להזנה.

תלמיד שנעדר ממוסד החינוך אינו זכאי לקבל ארוחה. כמו כן, ישנו איסור על הוצאת מזון משטח בית הספר.

הרשויות המקומיות רשאיות לגבות מההורים ולחייב אותם לשלם לצורך השתתפות במימון הארוחות. סכום ההשתתפות של ההורים נקבע על ידי ועדת החינוך של הכנסת, והוא יחסי בהתאם להכנסתם החודשית. תלמידים אשר מצבם הכלכלי אינו מאפשר השתתפות בתשלום הארוחות יהיו זכאים לקבל ארוחות יומיות ללא תשלום.

הורה שמעוניין לוותר על הארוחה עבור ילדו חייב למלא טופס הצהרת הורים שאינם מעוניינים בהזנת ילדם ולמסרו להנהלת המוסד החינוכי.

תפריט הארוחה היומית נקבע מדי חודש על ידי תזונאית תוכנית ההזנה, בהתאם להנחיות משרד הבריאות. במקרים של בעיות או קשיים או אי-שביעות רצון מהמזון המסופק, החוק מציע ליצור קשר עם בית הספר אשר יפנה לנציג ההזנה או לנציג הרשות המקומית. החוק אוסר לפנות ישירות לספק המזון.

## תפריט הארוחה והציוד הנלווה
לפי החוק, תפריט הארוחה חייב לכלול מנה עיקרית בשרית, תוספת פחמימה, ירקות מבושלים/קטניות, ירקות טריים, לחם ופרי.

בנוסף לארוחה, כל תלמיד יקבל ביחד עם הארוחה: מצעית להנחה על השולחן, מפית מנייר סופג דו-שכבתי, סכו"ם אישי חד-פעמי מפלסטיק קשיח.

ישנה אפשרות לקבל מנה צמחונית במקום המנה הבשרית, ולשם כך יש למלא שני הטפסים: טופס בקשת הורים לאספקת מנה צמחונית וטופס אישור בקשה למנה צמחונית.

## אלרגנים
אם ידוע על רגישות או אלרגיה של תלמיד למזון, המצריך אספקת מנות מזון מיוחדות, על ההורה להביא למנהל מוסד החינוך אישור רפואי שבו מפורטות הרגישויות או האלרגיות וחומרתם. לאחר מכן, עליו להעביר למנהל מוסד החינוך מכתב בקשה לקבלת מנות מיוחדות.

## קישורים חיצוניים
* 
* 
* יובל וורגן, יישום חוק ארוחה יומית לתלמיד – תמונת מצב, מרכז המחקר והמידע של הכנסת, 2009
* צילי פז־וולק ואמיר פז־פוקס, יש ארוחות חינם? היבטים ערכיים, תזונתיים ומשפטיים של מיזם ההזנה בבתי ספר, **לחם חוק: עיונים במשפט ואוכל**, 2017

## הערות שוליים

ארוחה יומית לתלמיד
ארוחה יומית לתלמיד
ארוחה יומית לתלמיד
ארוחה יומית לתלמיד
קטגוריה:ארוחות
סוהאקאלו

**סוהאקאלו** (בהונגרית: **Szuhakálló**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית סוהאקאלו קטנה משמעותית מ-1,027 תושבים בשנת 1990 עד 879 תושבים בשנת 2018 (ירידה של כ-14%).

בסוהאקאלו חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
תומאש סטורנסקי

**תומאש סטורנסקי** (בצ'כית: **Tomáš Satoranský**; נולד ב-30 באוקטובר 1991) הוא כדורסלן צ'כי המשחק בקבוצת ברצלונה, בעמדות הרכז והקלע.

## קריירה מקצועית
### אירופה
בשנת 2007 החל סטורנסקי את קריירת המשחק שלו בקבוצת עיר הולדתו, סלביה פראג, בגיל 16.

בין השנים 2009–2014 שיחק עבור סביליה מליגת העל הספרדית, אשר השתתפה בעונות  ו- בליגת היורוקאפ. בפלייאוף היורוקאפ 2011 העפילה סביליה לגמר הטורניר, אך הפסידה בו מול אוניקס קאזאן בתוצאה 92–77. בדראפט ה-NBA 2012 נלקח סטורנסקי בבחירה ה-32 על ידי וושינגטון ויזארדס, אולם בחר להמשיך לשחק בסביליה. בעונתו האחרונה בקבוצה קלע 12.4 נקודות ומסר 4.6 אסיסטים בממוצע למשחק.

בקיץ 2014 עבר לשחק בברצלונה. בשתי עונותיו בקבוצה הפסידה ברצלונה מול ריאל מדריד בסדרת גמר הליגה הספרדית, והודחה מהיורוליג בשלב רבע הגמר (מול אולימפיאקוס וקובאן, בהתאמה). בעונת 2015/2016 נבחר לחמישייה השנייה של העונה בליגה הספרדית וזכה בתואר "השחקן המלהיב של העונה" ("ACB Most Spectacular Player"), לאחר שרשם ממוצעים של 10.1 נקודות ו-4.2 אסיסטים למשחק.

בקיץ 2022 שב לאירופה וחתם ל-4 עונות ,בקבוצת ברצלונה.

### וושינגטון ויזארדס
לקראת עונת  חתם סטורנסקי על חוזה ל-3 עונות בוושינגטון ויזארדס מליגת ה-NBA. בעונתו השנייה בקבוצה ביסס את מעמדו כשחקן קבוע ברוטציה, וקלע 7.2 נקודות בממוצע למשחק כמחליפם מהספסל של ג'ון וול ובראדלי ביל. במהלך עונת  מילא את תפקיד הרכז הפותח של הקבוצה לאחר שפציעה השביתה את וול מחציה השני של העונה, וב-54 המשחקים בהם פתח העמיד ממוצעים של 10.7 נקודות, 4.3 ריבאונדים ו-6.2 אסיסטים למשחק. ב-11 בינואר 2019 השיג את הטריפל דאבל הראשון בקריירה כאשר רשם 18 נקודות, 12 ריבאונדים ו-10 אסיסטים במשחק מול מילווקי באקס.

### שיקגו בולס
ביולי 2019 סיכם סטורנסקי על חוזה בשיקגו בולס, והועבר אליה במסגרת עסקת "חתימה והעברה" (sign and trade).

### ניו אורלינס פליקנס
באוגוסט 2021 הועבר יחד עם גארט טמפל בטרייד לניו אורלינס פליקנס, תמורת לונזו בול.

## נבחרת צ'כיה
בשנת 2009 הצטרף סטורנסקי לנבחרת צ'כיה הבוגרת, במשחקי מוקדמות אליפות אירופה 2009. בשנים הבאות הפך לשחקן מפתח בקבוצה, בטורנירי אליפות אירופה בכדורסל 2013, 2015 ו-2017. את הטורניר של שנת 2015 סיימה צ'כיה במקום השביעי, אשר היווה את הישגה הטוב אי פעם. תחת המאמן ננו גינזבורג הוביל סטורנסקי את נבחרתו עם ממוצעים של 14.1 נקודות, 5.2 ריבאונדים ו-7.3 אסיסטים למשחק.

בגביע העולם בכדורסל 2019 הוביל את נבחרת צ'כיה למקום השישי בטורניר – ההישג הגדול בתולדותיה. לאורך הטורניר רשם סטורנסקי ממוצעים של 15.5 נקודות, 8.5 אסיסטים ו-5.6 ריבאונדים למשחק. בשנת 2022 שבר את שיא האסיסטים במשחק בודד אך הפסיד את המשחק לניק קאלת'ס ויאניס אנטטוקפו

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים צ'כים
קטגוריה:כדורסלני קחאסול סביליה
קטגוריה:כדורסלני ברצלונה
קטגוריה:בחירות דראפט של וושינגטון ויזארדס
קטגוריה:כדורסלני וושינגטון ויזארדס
קטגוריה:כדורסלני שיקגו בולס
קטגוריה:כדורסלני ניו אורלינס פליקנס
קטגוריה:צ'כים שנולדו ב-1991
קטגוריה:כדורסלנים צ'כים באולימפיאדת טוקיו (2020)
שרפנג

ממוזער|שמאל|סניף דואר בשרפנג
**שׂרפנג** (בדזונגקה: **གསར་སྤང་ར**; באנגלית: **Sarpang**; מתועתק גם לשרבְּהַאנג או שרבַּנג) היא עיירה ות'רומדה () במחוז שרפנג בדרום ממלכת בהוטן ובקרבת הגבול עם הודו.

מצפון לשרפנג עובר כביש מפונקה דרך הערים ואנגדי פודראנג ודמפו. כביש נוסף עובר לאורך הגבול ההודי ומזרחה משרפנג ומחבר אותה עם העיר הגדולה במחוז, גלפו, שם נמצא נמל התעופה גלפו.

## קישורים חיצוניים
* מפת לוויין באתר Maplandia

## הערות שוליים

### ביאורים

קטגוריה:בהוטן: ערים
מעין בן הגיא

**מעין בן הגיא** (נולדה בשנת 1970) היא סופרת ישראלית.

## ביוגרפיה
בן הגיא נולדה בדגניה ב' וגדלה בקיבוץ אפיק. היא בוגרת החוגים לתולדות האמנות, ספרות השוואתית ועבודה סוציאלית ב. סיפורים קצרים פרי עטה התפרסמו באנתולוגיות וכתבי עת שונים. מעין חיה עם משפחתה בירושלים וביחד עם בן זוגה, יונתן מזרחי, הקימה חנות ספרים ניידת ששמה אסטרונאוטית.

ספרה הראשון "ים ויבשה", הוא רומן שבמרכזו מערכת יחסים בין בת לאמה. הוא יצא לאור ב-2011 בהוצאת הקיבוץ המאוחד בעריכת יהודית קציר.

ספרה השני, "גודאי", רומן לנוער, נכתב בשיתוף עם זהבה גושן, מספר על חייה של ילדה בכפר יהודי באתיופיה ועל מסע עליה נועז לישראל. גודאי מבוסס על סיפור חיה של זהבה וזכה בפרס שרת התרבות ע"ש דבורה עומר לשנת 2016. הרומן נכלל במצעד הספרים של משרד החינוך.

ספרה השלישי "ווקמן", הוא רומן למבוגרים שערך יובל שמעוני ומתאר את קורותיה של חיילת משוחררת באתר נופש על גבול סוריה. ווקמן זכה בשבחי הביקורת ובתחרות הירושלמית "קוראים את העיר".

ספרה הרביעי "וורקיטו שוברת כלים" נכתב בשיתוף זהבה גושן ויצא לאור בהוצאת אסיה וספריית פיג'מה בשנת 2022.

ב-2023 "וורקיטו שוברת כלים" יצא לאור באנגלית בהוצאה Greeen Bean.

"המופקרים" יצא לאור במאי 2023 בהוצאת עם עובד וזכה בשבחי הביקורת. "המופקרים" הוא רומן היסטורי המבוסס על פרשה עלומה וטראגית שהתרחשה ב-1950. הרומן מגולל את קורותיו של יישוב עולים שקם והתפרק כעבור שנה בסטף שליד ירושלים. גיבוריו הצעירים, עולים חדשים, מסתבכים ברשת הברחות ואהבה מכאיבה.

## ספריה
# **ים ויבשה**, הוצאת הקיבוץ המאוחד, 2011. תורגם לצרפתית ויצא ב-2015 תחת השם: Une mer, une terre
# **[[גודאי]]**, בשיתוף זהבה גושן, הוצאת אסיה, 2016
# **ווקמן**, הוצאת עם עובד, 2017
# **וורקיטו שוברת כלים**, בשיתוף זהבה גושן, הוצאת אסיה, 2022
# **המופקרים**, הוצאת עם עובד, 2023

## קישורים חיצוניים

* 
* 
* 
* מעין בן הגיא באתר עם עובד
* מעין בן הגיא באתר הקיבוץ המאוחד
* 
* ראיון עם יוני לבנה, "מיטת סדום – יוני ליבנה"
* מעין בן הגיא במכון לתרגום ספרות עברית
* 
* 
* 
* 
* מכללת דוד ילין, כנס לספרות ילדים, דצמבר 2017
* 
* 
* 
* 
* שרי שביט, "אנו באנו ארצה לבנות ולהיבנות", על "המופקרים", באתר "מעלה", דצמבר 2023

## הערות שוליים

קטגוריה:דגניה ב': אישים
קטגוריה:אפיק: אישים
קטגוריה:סופרות ישראליות
קטגוריה:סופרים ישראלים
קטגוריה:ירושלים: אישים
קטגוריה:זוכי פרס דבורה עומר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1970
קטגוריה:ישראלים שנולדו ב-1970
פרס לורנס אוליבייה לבמאי הטוב ביותר במחזמר

**[[פרס לורנס אוליבייה]] לבמאי הטוב ביותר במחזמר** (באנגלית: **Laurence Olivier Award for Best Director of a Musical**) היה פרס שנתי שהוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשם "פרס אגודת תיאטראות הווסט אנד" בשנת 1976, ושמו הוחלף ב-1984 לכבודו של השחקן האנגלי לורנס אוליבייה.

ב-1991 פוצלה קטגוריית הבמאי הטוב ביותר לשתיים "הבמאי הטוב ביותר במחזה" ו"הבמאי הטוב ביותר במחזמר". שני הפרסים בוטלו ב-1995, והפרס אוחד שוב לפרס עבור הבמאי הטוב ביותר.

## זוכים ומועמדים
### שנות ה-1990

## ראו גם
* פרס דרמה דסק לבמאי מצטיין במחזמר
* פרס טוני לבמאי הטוב ביותר במחזמר

## קישורים חיצוניים
* 
* אתר פרסי לורנס אוליבייה

קטגוריה:פרס אוליבייה
דנטה אקסום

**דנטה אקסום** (באנגלית: **Dante Exum**; נולד ב-13 ביולי 1995) הוא כדורסלן אוסטרלי, המשחק בעמדת הרכז ב-דאלאס מאבריקס מליגת ה-NBA.

## ראשית חייו
אקסום נולד במלבורן שבמדינת ויקטוריה, אוסטרליה. אביו, ססיל, זכה בשנת 1982 באליפות טורניר המכללות כשחקן אוניברסיטת קרוליינה הצפונית, לצד מייקל ג'ורדן, ג'יימס וורת'י וסם פרקינס. לאחר מכן עבר ססיל להתגורר באוסטרליה, ושיחק בליגת העל האוסטרלית בין השנים 1989–1996.

בשנת 2013 הוביל דנטה את קבוצת הכדורסל של "תיכון לייק ג'ינינדרה" שבקנברה לזכייה באליפות התיכונים של אוסטרליה. באותה שנה השתתף במשחק נייקי הופ סאמיט כשחקן "נבחרת העולם", עבורה קלע 16 נקודות בניצחונה על "נבחרת ארצות הברית".

## קריירה מקצועית
### יוטה ג'אז
בדראפט ה-NBA 2014 נלקח אקסום בבחירה החמישית, על ידי יוטה ג'אז. לאורך עונת הרוקי שלו רשם ממוצעים של 4.8 נקודות ו-2.4 אסיסטים למשחק, ובמהלכה השתתף במשחק הכוכבים העולים כשחקן "נבחרת העולם". באוגוסט 2015 סבל מקרע ברצועה הצולבת הקדמית של רגלו השמאלית, אשר אילץ אותו להחמיץ את כל עונת . באוקטובר 2017 עבר ניתוח בכתפו השמאלית, אשר בגינו החמיץ את 68 המשחקים הראשונים של קבוצתו בעונת .

ביולי 2018 חתם אקסום על הארכת חוזה בסך כ-33 מיליון דולר לשלוש עונות נוספות ביוטה. בינואר 2019, לאחר 39 משחקים בעונת , סבל מנקע בקרסול אשר השבית אותו ממשחק למשך כחודשיים. שלושה משחקים לאחר חזרתו נודע כי יחמיץ את כל המשך העונה בעקבות קרע בגיד הפיקה של ברכו הימנית.

### קליבלנד קאבלירס
בדצמבר 2019, לאחר כחמש וחצי עונות ביוטה, הועבר יחד עם שתי בחירות דראפט עתידיות לקליבלנד קאבלירס, בתמורה לג'ורדן קלארקסון. במשחקו השישי עם הקאבלירס, ב-5 בינואר 2020, קלע שיא קריירה של 28 נקודות מול מינסוטה טימברוולבס.

### יוסטון רוקטס
ב-13 בינואר 2021 הועבר אקסום ליוסטון רוקטס, כחלק מטרייד מרובע במסגרתו נשלח ג'יימס הארדן (מיוסטון) לברוקלין נטס אך לא שותף בשל פציעות. בספטמבר אותה שנה חתם על חוזה חדש ברוקטס, אך שוחרר באוקטובר 2021 מבלי ששיחק.

### ברצלונה
ב-7 בדצמבר 2021 חתם אקסום בברצלונה, המשחקת בליגת העל הספרדית וביורוליג.

### פרטיזן בלגרד
ב-10 ביולי 2022 חתם אקסום בפרטיזן בלגרד ממליגת העל הסרבית, הליגה האדריאטית והיורוליג.

## נבחרת אוסטרליה
בשנת 2012 השתתף אקסום בגביע העולם בכדורסל עד גיל 17 כשחקן נבחרת אוסטרליה. אקסום הוביל את נבחרתו לזכייה במדליית הכסף עם 17.2 נקודות בממוצע למשחק, ובסיום הטורניר נבחר לחמישייה המצטיינת. בשנת 2013 הוביל את אוסטרליה למקום הרביעי בגביע העולם בכדורסל עד גיל 19, ונבחר בשנית לחמישיית הטורניר לאחר שרשם ממוצעים של 18.2 נקודות ו-3.8 אסיסטים למשחק.

בקיץ 2013 שיחק לראשונה גם במדי נבחרת אוסטרליה הבוגרת, בטורניר אליפות אוקיאניה, וזכה עמה במדליית הכסף. בגביע העולם בכדורסל 2014 סיים אקסום עם נבחרתו במקום ה-12 (מתוך 24).

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:כדורסלנים אוסטרלים
קטגוריה:כדורסלני נבחרת אוסטרליה
קטגוריה:מלבורן: ספורטאים
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני קליבלנד קאבלירס
קטגוריה:כדורסלני דאלאס מאבריקס
קטגוריה:כדורסלני יוסטון רוקטס
קטגוריה:זוכי מדליית ארד אולימפית אוסטרלים באולימפיאדת טוקיו (2020): כדורסל
קטגוריה:אוסטרלים שנולדו ב-1995
פיסה מזכרוני

"**פיסה מזכרוני**" הוא שיר שהוקלט על ידי הזמרת הישראלית עדן בן זקן. הוא יצא לאור ב-6 באוקטובר 2015, כסינגל הרביעי מתוך אלבום הבכורה שלה מלכת השושנים (2015), בהוצאת חברת התקליטים NMC יונייטד אנטרטיינמנט.

עם יציאתו היה לשיר הראשון של בן זקן להיכנס לפלייליסט של גלגלצ ואף הגיע למקום שביעי במצעד השבועי של התחנה, בנוסף לכך נכנס השיר למקום הראשון ברשת ג', הראשון ברדיו אמצע הדרך, והשני במדיה פורסט.

## רקע וכתיבה
השיר נכתב והולחן על ידי אורי בן ארי והופק על ידי דודו קומה. השיר הוא מעין בלדה ים-תיכונית, בה מדברת בן זקן על בחור אותו היא אהבה. היא מציינת כי אותו הבחור אף דאג לה לאורך כל הזמן אשר הם היו יחד.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו. באודיו ניתן לראות את עטיפתו של הסינגל. בנוסף לכך, ביצעה בן זקן את השיר בשידור חי אותו ערכה באולפן של גלגלצ.

נכון לספטמבר 2019, מונה הצפיות של האודיו עומד על כ-7.4 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אורי בן ארי
קטגוריה:שירים שהולחנו על ידי אורי בן ארי
קטגוריה:שירים שהופקו על ידי דודו קומה
קטגוריה:שירים על בדידות
קטגוריה:שירים על כאב לב
קטגוריה:שירים על נוסטלגיה
קטגוריה:סינגלים בהוצאת NMC יונייטד אנטרטיינמנט
ריינר קלימקה

**ריינר קלימקה** (בגרמנית: **Reiner Klimke**; 14 בינואר 1936 - 17 באוגוסט 1999) היה רוכב גרמני, שזכה בשש מדליות זהב ובשתי מדליות ארד ברכיבה אמנותית במשחקי הקיץ האולימפיים — שיא לאירועי רכיבה שנשבר מאז. הוא הופיע בשש אולימפיאדות מ-1960 עד 1988, למעט משחקי 1980 שהוחרמו על ידי מערב גרמניה.

## קריירת רכיבה על סוסים

קלימקה חיקה את סגנונם של הארי בולדט (Harry Boldt) ושל גוסטף ראו (Gustaf Rau).

הוא זכה במדליית זהב קבוצתית בשנים 1964, 1968 (שניהם על הסוס דוקס), 1976 (כשהוא רוכב על מהמט), 1984 ו-1988 (שניהם עם אלריך), ובמדליית זהב אישית בשנת 1984 על אלריך (Ahlerich).

שתי מדליות הארד שלו הגיעו לאירועי היחידים ב-1968 וב-1976. קלימקה החזיק גם בשיא באליפות העולם, וזכה בשש מדליות זהב באירוע: שתי מדליות אישיות, ב-1974 על מהמט וב-1982 על אלריך, וארבע קבוצתיות: בשנים 1966, 1974, 1982 ו-1986.

באליפות אירופה, הוא היה אלוף בתחרות היחידים ב-1967, ב-1973, וב-1985, והיה חבר בשבע נבחרות גרמניה המערבית (1965, 1973, 1983 ו-1985) שזכו באליפות. קלימקה התחרה גם באיוונטינג (eventing) בתחילת הקריירה שלו. הוא היה חבר בנבחרת מערב גרמניה באיוונטינג, שזכתה באליפויות אירופה 1959, וסיים 18 בתחרות היחידים באולימפיאדת הקיץ של 1960. הוא גם זכה בפרס הגרנד פרי בתחרות קפיצות ראווה בברלין.

## חיים אישיים
ריינר קלימקה היה בנם של פסיכולוג ונוירולוג. עם אשתו, רות (גם היא קופצת ראווה ורוכבת אמנותית), היו לו שלושה ילדים. בתו אינגריד  מתחרה באיוונטינג וברכיבה אמנותית; היא זכתה במדליית זהב באולימפיאדת הקיץ 2008, עשרים שנה לאחר הזהב האולימפי האחרון של אביה. בנו מייקל גם הוא מתחרה ברמת גרנד פרי ברכיבה אמנותית.

מלבד הפעילות הספורטיבית שלו, לקלימקה היה תואר במדע המדינה ומשפטים מאוניברסיטת מינסטר, והוא ניהל משרד עורכי דין. מלבד זאת, היה חבר במספר ועדות, כולל ועדת השיפוט של פדרציית הרכיבה הבינלאומית (FEI), והיה חבר הלנדטאג של נורדריין-וסטפאליה מטעם המפלגה הנוצרית-דמוקרטית הגרמנית בשנים 1990 עד 1995. קלימקה נפטר מהתקף לב בגיל 63 במינסטר, עיר לידתו.

## פרסומים

## קישורים חיצוניים

* 
* 
* 

קטגוריה:מעוטרי המסדר האולימפי
קטגוריה:אלופים אולימפיים מגרמניה המערבית
קטגוריה:גרמנים שנולדו ב-1936
קטגוריה:גרמנים שנפטרו ב-1999
בו-באסין רוז-איל

**בו-באסין רוז-איל** (באנגלית: **Beau Bassin-Rose Hill**) היא עיירה במחוז פליינס וילהלמס  שבמאוריציוס.

מינואר 1941 שהו במחנה בעיירה מעפילים יהודים, שהוגלו למאוריציוס על ידי המנדט הבריטי. הם עזבו את האי ב-1945.

## גאוגרפיה
העיירה נמצאת כ-0.26 ק"מ מעיר הבירה פור לואי. בנוסף, העיירה ממוקמת ליד נהר הגראנד צפוני-מערבי.

## תנועה ותחבורה
העיירה ממוקמת ליד הכביש הראשי A1.

## מוסדות בעיירה
בעיירה יש בית חולים, בית מרקחת, סניף משטרה, סניף דואר ומספר רב של כנסיות, מסגדים, מקדשי הינדו, בתי מלון, מרכזי קניות, סופרמרקטים, חנויות בגדים, ומסעדות.

## ערים תאומות
* 
* 
* 

## קישורים חיצוניים

* 
* 

## הערות שוליים

קטגוריה:מאוריציוס: ערים
קטגוריה:עיירות
קטגוריה:יישובים שהוקמו ב-1868
ואגיו

**ואגיו** (ביפנית: **和牛**, **Wagyū** — "בקר יפני") הוא שם כולל לארבעה גזעי פרות מבויתות ביפן, ולפעמים שם קולינרי לנתחי בשר בקר מהם.

## גידול בעולם
### אוסטרליה
אגודת הוואגיו האוסטרלית היא אגודת גידול פרות הוואגיו הגדולה ביותר מחוץ ליפן. פרות ואגיו יפניות גזעיות, וכן הכלאות למיניהן, מגודלות באוסטרליה לצריכה בתוך המדינה ולייצוא למספר שווקים מעבר לים כגון סין, הונג קונג, טאיוואן, סינגפור, מלזיה, אינדונזיה, בריטניה, צרפת, גרמניה, דנמרק וארצות הברית. פרות הוואגיו האוסטרלית מפוטמות בזרעים במשך 300 עד 500 הימים האחרונים עד שחיטתן. לפרות המגודלות בחלקה המערבי של אוסטרליה ניתן יין אדום והן מקבלות עיסויים בתפריט באופן קבוע.

### ארצות הברית
בארצות הברית, גזעי הוואגיו היפני מוכלא עם גזע האנגוס האמריקאי. לפרות המוכלאות קוראים "בקר קובה בנוסח אמריקאי". ישנן פרות ואגיו גזעיות לחלוטין בארצות הברית והן רשומות וגידולן מפוקח על ידי איגוד הוואגיו האמריקאי.

### קנדה
גידול פרות ואגיו החל בקנדה בשנת 1991 עת הוקם איגוד הוואגיו הקנדי. פרות מגזע זה נמצאות ברפתות באלברטה, אונטריו ובאי הנסיך אדוארד. בשר הפרות מיוצא לארצות הברית, אוסטרליה, ניו זילנד, הוואי ואירופה.

### בריטניה
בשנת 2008, פרות ואגיו גזעיות הובאו לצפון יורקשייר ושחיטתן החלה בשנת 2011. מאז שנת 2011 גזע הפרה מגודל גם בסקוטלנד.
איגוד מגדלי גזע הוואגיו האנגלי הוקם ביולי 2014.

### יפן
[ממוזער|200px|פרות ואגיו רועות ב[אוקינאווה (מחוז)|אוקינאווה.]]
ישנם ארבעה גזעים של פרות שמקורם ביפן: "יפנית שחורה" (黒毛和種 Kuroge Washu), "מוקאקו וואשו" (和種 Mukaku Washu), "פרה יפנית חומה" (赤毛和種 Akage Washu), ו"פרה יפנית קצרת קרניים" (日本短角和種 Nihon Tankaku Washu).

הפרה היפנית השחורה מהווה 90% מן הבשר הבקר המפוטם במדינה. לגזע זה של פרות יש תת-מינים: טוטורי, טאג'ימה, שימאנה ואוקויאמה. הפרה היפנית החומה (לעיתים מכונה גם "פרה אדומה") מהווה אף היא נתח נכבד משוק הבקר ביפן. הפרה היפנית קצרת הקרניים מהווה רק אחוז אחד מכל נתח שוק בשר הבקר ביפן.

ממוזער|שמאל|200px|תעודת אימות בקר קובי

באזורים מסוימים ביפן, כל נתח ואגיו מכונה לפי שטח הגידול של הפרה כגון בקר מטסוסאקה, בקר קובה (המוכר ביותר), בקר מישימה, בקר אומי ובקר סאנדה. מתחילת המאה ה-21 הלך בשר הוואגיו ונהיה שמן יותר, שכן הפרות כבר לא מגודלות במרעה פתוח ועוברות תהליך של פיטום לכן בשרן נהיה עבה ושמנוני יותר.

המונח "סטייק קובה" מקורו בקרב הזרים שבאו והתיישבו לראשונה בקובה, מתקופת מייג'י (1868–1912) ואילך, לאחר שקובה הפך לנמל הראשון ביפן שנפתח לסחר חוץ מ-1 בינואר 1869. משם התפשטה הידיעה על הבשר במהירות מערבה.

קובה בקר נחשב על ידי מומחים לבשר הבקר הטוב בעולם והוא יקר מאוד. לכן המונח "קובי בקר" משמש הרבה גם למטרות שיווק. חלק גדול מהבשר המוצע תחת ייעוד זה במערב אינו בשר קובה אמיתי, אך עדיין נמכר כאילו הוא אמיתי. לכן לא מספיק שהחיה היא מגזע הבקר וואגיו. כמו כן, יש לגדל אותו מבקר אמיתי של טאג'ימה בטאג'ימה, שם כל החיות נבדקות גנטית והפגר מסווג על פי תקן לאחר השחיטה. בעלי חיים העומדים בתקן מורשים כבשר קובה ומוטבעים בארבעה מקומות עם הלוגו המיוחד, ולאחר מכן מונפקת "תעודת מקוריות של קובי בקר" לכל שחיטה. לכן ניתן לאתר את כל בשר קובה ביף דרך קוד ייחודי בן 10 ספרות שיש למצוא על האריזה. קוד ייחודי זה מוקצה לבעלי חיים נבחרים אצל מגדלים מוגדרים בזמן שהם עדיין עגלים. הלוגו חרצית יפנית סגנונית, לא זהה אבל דומה לסמל של יפן והחותם הקיסרי היפני (שהוא זהה).

## קישורים חיצוניים

## הערות שוליים

קטגוריה:המטבח היפני
קטגוריה:גזעי בקר
מנקין זהוב-צוואר

**מנקין זהוב-צוואר** (שם מדעי: *Manacus vitellinus*) הוא מין של ציפור ממשפחת המנקיניים אשר חיה ביערות הגשם הטרופיים והסובטרופיים של צפון אמריקה הדרומית בין קולומביה לפנמה. תפוצתו ביערות נמוכים שופעי שיחים למורדות הרי האנדים. מין זה נחקר לראשונה בידי החוקר ג'ון גולד ב-1843.

המנקין הוא עוף קטן באורך 11 ס"מ ומשקל 17.1 גרם בנקבות ו-19.3 גרם בזכרים. הזכר בעל נוצות בצבע אפור-זית עם כתפיים וחלק עליון של הכנפיים שחורים וחזה ועורף צהובים עד הפנים. הכיפה והחלק העליון של הראש שחור והמקור קטן וכהה. המנקין מושך נקבות בידי נוצותיו המרשימות וזקירת נוצות הסנטר הגדולות שלו. כמו כן הוא קורא קריאות נעימות ומבצע ריקוד על הענפים במטרה למשוך את הנקבות הפשוטות ודהויות יותר.

בניגוד להרבה ציפורי שיר, המנקין עוזב את בת זוגו לאחר ההזדווגות ומחפש נקבה אחרת בלי לעזור לגוזלים. המנקין ניזון ביער השופע מפירות ומחרקים.

**תת-מינים**:
* Manacus vitellinus vitellinus
* Manacus vitellinus amitinus
* Manacus vitellinus milleri
* Manacus vitellinus viridiventris

## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי ג'ון גולד
קטגוריה:מנקיניים
קטגוריה:פנמה: עופות
קטגוריה:קולומביה: עופות
קטגוריה:עופות יערות הגשם של אמריקה המרכזית
הבני צהוב ענק

**הבני צְהֹב–עֲנָק** או **פרסונטה** (שם מדעי: *Agapornis personatus*), הוא מין של תוכי שמגיע במקור מצפון מזרח טנזניה, בורונדי וקניה. למרות שפרטים נצפו גם בפוארטו ריקו, הם שם כנראה כתוצאה מתוכים מבויתים שברחו.

## תיאור
ההבני הוא תוכי קטן בגודל של כ-14.5 סנטימטרים. המצח, הפנים והלחיים חומים ושחורים. החזה וחלק גדול מהעורף צהובים. הזנב ירוק, ועל הנוצות הקיצוניות ישנו פס כתום-צהוב עם קצוות שחורים (מלמטה ומלמעלה). מסביב לעין יש טבעת רחבה בצבע לבן, המקור אדום בוהק, העיניים חומות והרגליים אפורות. הנקבה בדרך כלל גדולה יותר מהזכר וראשה קטן יותר. לצעירים צבעים עמומים יותר והמקור שחור בבסיסו. במהלך השנים התפתחו למין פרטים גם בצבעים שונים: כחול, כחול בהיר (פסטל), טורקיז, סגול, לוטינו, אלבינו, ירוק בהיר (פסטל), שחור, מנוקד, צהוב, לבן

## קינון
הביצים לבנות ויש בדרך כלל ארבע עד חמש ביצים בכל הטלה. הנקבה דוגרת על הביצים כ-23 ימים והגוזלים עוזבים את הקן כ-42 ימים לאחר הבקיעה.

## תזונה
בטבע ההבני ניזון מזרעים, גרגרים (פירות יער), פירות ונבטים. ובשבי מתערובת זרעים, ניצני דוחן, תירס, שפע מזון ירוק, ירקות ופירות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1887
קטגוריה:טקסונים שתוארו בידי אנטון רייכנוב
קטגוריה:דרראים
קטגוריה:טנזניה: עופות
קטגוריה:עופות הסוואנה האפריקנית
שיאן דונגמיי

**שיאן דונגמיי** (בכתב סיני: **冼东妹**; באנגלית: **Xian Dongmei**; נולדה ב-15 בספטמבר 1975) היא אלופה אולימפית מאתונה 2004 ובייג'ינג 2008.

## ביוגרפיה
דונגמיי השתתפה פעמיים במשחקים האולימפיים בשנים 2004 ו-2008. באתונה 2004, דונגמיי זכתה במדליית הזהב בקטגוריית המשקל עד 52 ק"ג. היא התחילה בשלב שמינית הגמר שם ניצחה בזכות עונשים את סלימה סואקרי האלג'יראית. ברבע הגמר היא ניצחה בניקוד ווזארי את רפאלה אימבריאני הגרמנייה לאחר תרגיל יוקו-שיהו-גטאמה ובחצי הגמר היא ניצחה באיפון את אנאבל אורני הצרפתייה לאחר תרגיל אורה-נגה מוצלח. בגמר דונגמיי התמודדה מול יוקי יוקוסאווה היפנית וניצחה באיפון כאשר דקה ו-6 שניות לסיום ביצעה תרגיל יוקו-שיהו-גטאמה מוצלח.

בבייג'ינג 2008, דונגמיי שמרה על התואר האולימפי וזכתה שוב בזהב. היא התחילה בשמינית הגמר וניצחה באיפון את אנה קראסקוסה הספרדייה דקה ו-19 שניות לסיום. ברבע הגמר היא ניצחה באיפון את טלמה מונטיירו הפורטוגלית לאחר תרגיל מורוטה-גרי. בחצי הגמר היא ניצחה שוב באיפון את סוראיה חדד האלג'יראית לאחר תרגיל סיאו-נגי מוצלח. בגמר דונגמיי ניצחה בניקוד יוקו את אן קום-א מקוריאה הצפונית.

דונגמיי מחזיקה במדליית כסף ממשחקי אסיה (2002). באליפויות אסיה היא זכתה בשתי מדליות כסף (1995 ו-2004) ומדליית ארד (1993).

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא סינים
קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:אלופות אולימפיות מסין
קטגוריה:ילידות 1975
קטגוריה:סינים שנולדו ב-1975
מנקין אדום-כיפה

**מנקין אדום-כיפה** (שם מדעי: *Ceratopipra mentalis*) הוא מין של ציפור ממשפחת המנקיניים אשר חיה ביערות הגשם הטרופיים עד גובה 900 מ' של אמריקה המרכזית והדרומית במדינות: בליז, קולומביה, קוסטה ריקה, אקוודור, גואטמלה, הונדורס, מקסיקו, ניקרגואה, פרו ופנמה.

המנקין מגיע לאורך 10 ס"מ ולמשקל 14 גרם בממוצע כשהזכרים כבדים מהנקבות. המנקין הזכר בעל נוצות שחורות, ראש בעל כיפה אדומה ומקור קצר וחום. הסנטר לבן והירכיים והרגליים צהובות עם אצבעות חומות. הנקבה לעומת הזכר צבועה בירוק-זית חיוור אשר נועד להסוות אותה בעודה מקננת על ביצים ושומרת על הגוזלים. הנקבה של מין זה יכולה לבלבל עם מיני מנקינים דומים מהאזור.

המנקין הוא עוף קטן פרוגיבור אשר לפי מחקר שבוצע בקוסטה ריקה מפיץ מעל 70 זני פירות שונים והוא מגוון בחרקים.

המנקין הזכר ידוע בהליכת הירח המוזרה שהוא מכין מעל הענפים כדי למשוך את הנקבות, תוך שהוא קורא לנקבות תוך כדי. לאחר ההזדווגות הנקבה פורשת לקנן והזכר לא עוזר לה לגדל את הגוזלים.

**תת-מינים**:
* Ceratopipra mentalis mentalis
* Ceratopipra mentalis ignifera
* Ceratopipra mentalis minor

## קישורים חיצוניים

## הערות שוליים

קטגוריה:בעלי חיים שתוארו ב-1857
קטגוריה:טקסונים שתוארו בידי פיליפ סקלטר
קטגוריה:מנקיניים
קטגוריה:בליז: עופות
קטגוריה:אל סלוודור: עופות
קטגוריה:הונדורס: עופות
קטגוריה:קולומביה: עופות
קטגוריה:עופות יערות הגשם של אמריקה המרכזית
קטגוריה:גואטמלה: עופות
דניס סקוט

**דניס יוג'ין סקוט** (באנגלית: **Dennis Eugene Scott**; נולד ב-5 בספטמבר 1968) הוא כדורסלן עבר אמריקאי, אשר שיחק בליגת ה-NBA בין השנים 1990–2000. ממוצעיו הכוללים לאורך קריירת ה-NBA הם 12.9 נקודות, 2.8 ריבאונדים ו-2.1 אסיסטים למשחק.

מאז שנת 2009 משמש כפרשן של משחקי NBA בערוץ TNT.

## קריירת מכללות
סקוט נולד בעיר הייגרסטאון שבמרילנד, ובנעוריו למד באוקטון שבווירג'יניה. בשנת 1987 החל ללמוד במכון הטכנולוגי של ג'ורג'יה ("ג'ורג'יה טק"), ובשלוש עונותיו בקבוצת הכדורסל שלה קלע 21.4 נקודות בממוצע למשחק. בעונתו השלישית הוביל את הקבוצה, לצד הרכז קני אנדרסון, להעפלתה הראשונה אי פעם לפיינל פור טורניר אליפות המכללות, לאחר שקלע 40 נקודות במשחק רבע הגמר מול אוניברסיטת מינסוטה. גם במשחק חצי הגמר הצטיין סקוט עם 29 נקודות, אך קבוצתו הפסידה מול UNLV. לאורך אותה עונה הוביל את כל שחקני "מחוז ה-ACC" עם ממוצע של 27.7 נקודות למשחק, ובסיומה נבחר לחמישייה השנייה של העונה בליגת המכללות כולה.

## קריירה מקצועית
### אורלנדו מג'יק (1990–1997)
בדראפט ה-NBA 1990 נלקח סקוט בבחירה הרביעית על ידי אורלנדו מג'יק, לקראת עונתה השנייה בליגת ה-NBA. בעונת הרוקי שלו היה הקלעי השני בקבוצתו עם 15.7 נקודות בממוצע למשחק, ואת העונה העוקבת פתח מצוין עם 19.9 נקודות למשחק אך נעדר מ-64 המשחקים האחרונים בשל פציעה. ב-5 העונות הבאות המשיך להיות אחד השחקנים הבולטים בקבוצה, לצד שאקיל אוניל, פני הארדוויי וניק אנדרסון, עם ממוצע של 14.3 נקודות למשחק.

בעונת  השיגה אורלנדו את המאזן הטוב ביותר באזור המזרחי (57–25), והעפילה לגמר ה-NBA לראשונה בתולדותיה. בסדרת הגמר עצמה הפסידו המג'יק מול יוסטון רוקטס, בתוצאה 0–4. בעונת  שבר סקוט את שיאי ה-NBA עבור מספר שלשות בעונה אחת, עם 267, ועבור מספר שלשות במשחק, כשקלע 11 שלשות מול אטלנטה הוקס ב-18 באפריל 1996. שיא השלשות העונתי החזיק במשך 10 עונות עד ששבר אותו ריי אלן בעונת , ושיא השלשות למשחק החזיק כ-7 שנים עד ששבר אותו קובי בראיינט בינואר 2003.

### השנים האחרונות (1997–2000)
בספטמבר 1997, לאחר 7 עונות באורלנדו, הועבר סקוט בטרייד לדאלאס מאבריקס בתמורה לדרק הרפר ואד אובאנון. לאחר 54 משחקים בלבד עם המאבריקס הועבר בטרייד נוסף לפיניקס סאנס, בתמורה לסדריק סבאלוס. בעונת  שיחק עבור ניו יורק ניקס ומינסוטה טימברוולבס, ובעונה העוקבת, שהייתה האחרונה בקריירה שלו, שיחק עם ונקובר גריזליס. בעת פרישתו ניצב במקום התשיעי ברשימת קלעי השלשות המובילים בתולדות ה-NBA, עם 1,214 שלשות.

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מרילנד: כדורסלנים
קטגוריה:כדורסלני המכון הטכנולוגי של ג'ורג'יה
קטגוריה:בחירות דראפט של אורלנדו מג'יק
קטגוריה:כדורסלני אורלנדו מג'יק
קטגוריה:כדורסלני דאלאס מאבריקס
קטגוריה:כדורסלני פיניקס סאנס
קטגוריה:כדורסלני ניו יורק ניקס
קטגוריה:כדורסלני מינסוטה טימברוולבס
קטגוריה:כדורסלני ונקובר גריזליס
קטגוריה:פרשני כדורסל אמריקאים
קטגוריה:אמריקאים שנולדו ב-1968
פאסק ופול

בנג׳ פאסק וג'סטין פול המכונים ”**פאסק ופול**“ (**Pasek & Paul**) הם צמד פזמונאים ומלחינים אמריקאים, לתיאטרון מוזיקלי, קולנוע וטלוויזיה. בין עבודותיהם: השירים בסרטים לה לה לנד (מילים בלבד), והאמן הגדול מכולם, והשירים במחזמר אוון הנסן היקר. זכו בפרסי אוסקר, טוני וגראמי.

## קריירה
פאסק ופול החלו לעבוד יחד במהלך לימודי תיאטרון מוזיקלי באוניברסיטת מישיגן, אותם סיימו בשנת 2006. עבדו לאורך השנים על שירים לפרויקטים שונים, ביניהם המחזמר Dogfight שעלה באוף ברודוויי בשנת 2012 והמחזמר A Christmas Story, שהיה מועמד לפרס הטוני למוזיקה הטובה ביותר בשנת 2013.

כתבו את השירים למחזמר אוון הנסן היקר, שעלה לראשונה בוושינגטון די. סי. ביולי 2015, והגיע לברודוויי בנובמבר 2016. המחזמר זכה ב-6 פרסי טוני, ביניהם המחזמר הטוב ביותר והמוזיקה הטובה ביותר במחזמר, ובפרס גראמי לאלבום הטוב ביותר לתיאטרון מוזיקלי.
פאסק ופול כתבו את המילים למרבית השירים בסרט לה לה לנד שעלה לאקרנים באוגוסט 2016. זכו בפרס גלובוס הזהב והאוסקר לשיר המקורי הטוב ביותר על כתיבת השיר City of Stars, יחד עם מלחין השיר ג'סטין הורוויץ.

בשנת 2017 כתבו את השירים בסרט המוזיקלי האמן הגדול מכולם. פסקול הסרט זכה להצלחה גדולה והגיע לראש מצעד האלבומים של בילבורד. השיר This is Me מתוך הסרט זכה בפרס גלובוס הזהב והיה מועמד לפרס האוסקר לשיר המקורי הטוב ביותר.

הצמד עתיד לרשום שירים חדשים לסרט "שלגיה", המשמש כעיבוד לייב אקשן לסרט ההנפשה "שלגיה ושבעת הגמדים" של אולפני ההנפשה של וולט דיסני.

## קישורים חיצוניים
* 

## ביאורים

קטגוריה:מלחיני קולנוע אמריקאים
קטגוריה:מלחינים אמריקאים
קטגוריה:זוכי אוסקר: כותבי השיר המקורי הטוב
קטגוריה:זוכי אמי, גראמי, אוסקר וטוני
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס טוני: מוזיקאים
קטגוריה:זוכי פרס גראמי
קטגוריה:צמדים מוזיקליים אמריקאיים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1985
אייל גיבלי

**אייל גיבלי** (נולד ב-16 בפברואר 1981) הוא עיתונאי ישראלי.

## ביוגרפיה
גיבלי נולד וגדל בפתח תקווה. מאז ימי בית הספר עסק בכתיבה ובעיתונות. למד בכיתת מצטיינים בתיכון ברנר בפתח תקווה. התגייס לצה"ל ב-1999, בתחילה לתותחנים ולאחר מכן יצא לקורס קציני שלישות במסגרת תרומת יחידות שדה. שירת כקצין שלישות בחטיבת הערבה ובבסיס קליטה ומיון והשתחרר כעבור חמש שנים, בשנת 2004.

בשנת 2005 החל את לימודיו האקדמיים אותם סיים בשנת 2008 כבוגר תואר ראשון בתקשורת ומדע המדינה, באוניברסיטת תל אביב.
במקביל ללימודיו עבד באתר ynet בדסק הסלולרי בין השנים 2006–2007.

## קריירה

בשנת 2007 החל לעבוד במגזין Go Style בתור עורך מוסף הרכילות "Gossip" ועורך המדורים של הירחון מבית ידיעות מגזינים.

בשנת 2008 מונה לעורך הראשי של מגזין הנוער "ראש אחד".

בשנת 2014 מונה לעורך אתר פנאי פלוס Pplus מבית ynet.

בשנת 2020 מונה לעורך הראשי בדיגיטל של תוכנית המציאות "האח הגדול" המשודרת ב"רשת 13".

בשנת 2021 מונה לסגן העורך הראשי באתר וואלה, תפקיד אותו ביצע עד לפרישתו מעיתונות בסוף שנת 2022.

בשנת 2023 מונה למנכ"ל משרד השיווק והדיגיטל - MarketME.

בנוסף, מאז שנת 2018 הוא משמש כמרצה מן המניין במגמת תקשורת ויחסי ציבור במכללת "הבצפר" - בית הספר של חברות הפרסום והדיגיטל בישראל.

## קישורים חיצוניים

*אייל גיבלי, עמוד מרצה בהבצפר, ינואר 2021.
* 

קטגוריה:בוגרי תיכון ברנר
קטגוריה:בוגרי אוניברסיטת תל אביב
קטגוריה:עיתונאים להט"בים ישראלים
קטגוריה:ישראלים שנולדו ב-1981
מה לא בסדר עם אמא?

"**מה לא בסדר עם אמא?**" (באנגלית: ****) הוא סרט אימה על-טבעי מקסיקני קצר אותו ביים והסריט ראול בריביסקה, עם הפקה עליה אחראים ריקרדו דה לה פארה ושרלוט הרננדז. הסרט הקצר נכלל ביקום הקולנועי של לזמן את הרוע, ועלילתו עוסקת באם אחוזת דיבוק.

הסרט פורסם ב-4 בספטמבר 2017 והיה לאחד מחמשת הסרטים הקצרים שזכו במסגרת תחרות "יצירת האנאבל שלי".

## עלילה
הסרט מתחיל כאשר הילדה שואלת את אביה אם אמא שלה הולכת למות. הוא משיב לה בשלילה תוך שהוא מחזיק צלב וספרי קודש מתחת לידיים שלו. בהמשך, נשמעת דפיקה על דלת הבית והאב אומר שהוא חושב שהזוג וורן הגיע. הוא מבקש מהבת שלו לא להתקרב לאם ומגיח לכיוון הדלת, כשהוא מותיר אותה לבדה.

בסצנה העוקבת, האור בחדר כבה והאם נעלמת תוך שנשמעים ממנה קולות צורמים. לבסוף, היא מושכת את הילדה לחדר הסמוך בעזרת כוחות על-טבעיים, תוך שהילדה צורחת ומתחננת שיעזרו לה. בסיום הסרט הקצר ניתן לשמוע את האב המודאג חוזר ומנסה להבין מה קרה לביתו, אך לא רואים אותו באופן ממשי.

## שחקנים
* פרלה קורונה – האם אחוזת הדיבוק. נשואה ולה ילדה.
* פביאן הורטאדו – בעלה של האם אחוזת הדיבוק. נשואי ולו ילדה.
* קארינה פאמאנס – ביתם של האם אחוזת הדיבוק ושל אביה.

## הוצאה
הסרט הקצר הועמד בתחרות "יצירת האנאבל שלי" ופרק זמן ליציאתו, במאי הסרט "אנאבל: הבריאה" דייוויד פ. סנדברג, הודיע שהוא אחד מחמשת הסרטים הקצרים שזכו.

## קישורים חיצוניים

## הערות שוליים

קטגוריה:סרטי 2017
קטגוריה:סרטי אימה מ-2017
קטגוריה:היקום הקולנועי של לזמן את הרוע
קטגוריה:סרטי אימה על-טבעיים מקסיקניים
קטגוריה:סרטים בספרדית
שער פיירו

שמאל|ממוזער|250x250 פיקסלים|שער פיירו
**שער פיירו** (בצרפתית: **Porte du Peyrou**) הוא שער ניצחון בעיר מונפלייה שבדרום צרפת.

השער ממוקם בקצה המזרחי של פארק גן פיירו (Jardin de Peyrou) פארק הסמוך למרכז העיר מונפלייה.

## היסטוריה
השער תוכנן על ידי פרנסואה דורביי (François Dorbay) כשהוא מבוסס על מראהו של שער סן דני בפריז.

בנייתו של השער הושלמה בשנת 1693.

## מראה השער
השער מחופה אבן לבנייה לא מסותתת, בחלקו העליון של השער, מעל קשת השער וחיפוי האבן, מצויה אנטבלטורה דורית.

השער מעוטר בתבליט הקדשה, ובכתובות המפארות את המלך לואי הארבע עשרה, אלה נוספו לשער בשנת 1715.

תבליטי השער מראים ארבעה אירועים עיקריים משלטונו של לואי הארבע עשרה, שהם מוצגים כאלגוריות:
* לכידת העיר נאמור במהלך מלחמת הברית הגדולה, שבה הדמות המייצגת את הרפובליקה ההולנדית כורעת ברך לפני לואי הארבעה עשר;
* לואי הארבע עשרה בדמותו של הרקולס המוכתרת על ידי אלת הניצחון ויקטורי;
* חפירת תעלה דו מידי המקשרת את מפרץ ביסקאי עם הים התיכון;
* שלילת הצו של נאנט.


File:Montpellier-Barrette 1-20120606.jpg |
File:Montpellier-Barrette 2-20120606.jpg |
File:Montpellier-Porte du Peyrou-Barrette 3-20120606.jpg |
File:Montpellier--Porte du Peyrou-Barrette 4-20120606.jpg |


File:Montpellier-Porte du Peyrou-Médaillon 1-20120606.jpg |
File:Montpellier-Porte du Peyrou-Médaillon 2-20120606.jpg |
File:Montpellier-Porte du Peyrou-Médaillon 3-20120606.jpg |
File:Montpellier-Porte du Peyrou-Médaillon 4-20120606.jpg |


## קישורים חיצוניים

* תיאור שער פיירו וההיסטוריה שלו
* 
* 

## הערות שוליים

פיירו
פיירו
חוף פוין

**חוף פוין** (באנגלית: **Foyn Coast**) הוא חלק מהחוף המזרחי של חצי האי האנטארקטי בין כף אלכסנדר לכף נורת'רופ באנטארקטיקה. 

## היסטוריה
### גילוי החוף
החוף התגלה בשנת 1893 על ידי משלחת מחקר נורווגית, תחת פיקודו של קפטן קארל אנטון לארסן.

### מקור השם

לארסן קרא לחוף על שמו של סוונד פוין - צייד לווייתנים נורווגי מטונסברג, אשר המציא את צלצל הרימון אשר הקל מאוד על צייד לווייתנים בעת החדשה.

## ראו גם

* נקודת פוין

## קישורים חיצוניים
* חוף פוין באתר הסקר הגאולוגי של ארצות הברית
* חוף פוין באתר הגאזט האנטארקטי המשווה SCAR של ממשלת אוסטרליה

## הערות שוליים

*
פוין
הווידוי

"**הווידוי**" (באנגלית: ***The Confession***) הוא סרט אימה על-טבעי אמריקאי קצר אותו ביים והפיק ליאם בנקס, לפי תסריט שכתבו בנקס וג'ונת'ן באלטר. הסרט הקצר נכלל ביקום הקולנועי של לזמן את הרוע, ועלילתו עוסקת בווידוי של מישהי בפני כומר, שנגרם כתוצאה מחוויית אירועים על-טבעיים, בסופם שֵׁד הורג את כולם.

הסרט פורסם ב-26 באוגוסט 2017 והיה לאחד מחמשת הסרטים הקצרים שזכו במסגרת תחרות "יצירת האנאבל שלי".

## עלילה
הסרט מתחיל כאשר ניתן לראות את פיונה (אסמי מת'יוס) רצה אל תא הווידוי במטרה להתוודות על חטאיה בפני הכומר (ארנסט ורנון). היא נכנסת לתא כשהיא בוכה ומתחילה לספר לו מה ראתה ועשתה. הוא מקשיב לדבריה ולאחר מכן ניתן לראות סצנה בה קת'רין (ג'סיקה מסנגר) קוראת ספר בשם "מסתורי הבלתי מוסבר" מאת ריצ'רד מרשל במיטתה, בעת שפיונה ואנג'לה (צ'רלי קלארק) ישנות. קת'רין שומעת רעשים מוזרים ממפתן הדלת וכשהיא מסתכלת לעברו היא צורחת וזועקת לעזרה. כמה רגעים לאחר מכן כבר לא ניתן לראותה.

בסצנה העוקבת, מוצג מסדרון בו נראות פיונה ואנג'לה, כשהן מנסות להבין את פשר הצעקות. בסמוך לכך, נשמע קול דפיקה על דלתה של קת'רין. פיונה ממהרת לפתוח את ידית החדר, אך אנג'לה מתעקשת שלא תעשה זאת. באותו רגע, קופץ השֵׁד (פיל מרטין) על אנג'לה והורג אותה לנגד עיניה של פיונה. זו מתחילה לצרוח ומנורת המסדרון מתפוצצת. פיונה נשארת לבד במסדרון כשאורות מעומעמים נדלקים וכבים בצורה תכופה. שניות אחדות לאחר מכן, מופיע השֵׁד מאחוריה ומיד מתחלפת הסצנה בחזרה לתא הווידוי.

בסצנה האחרונה, נעלם הכומר מתא הווידוי ופיונה שסיפרה לו מה קרה, מסתכלת הצידה ומגלה לידה גופה, שפניה מקיזות דם. באותו הרגע, היא מוצאת עצמה בתוך המסדרון בשנית. בסוף הסרט, רגע לפני שהורג השֵׁד גם אותה כל הצלבים מתהפכים; זהו הרמז לסצנות דומות שאירעו בסרטי היקום הקולנועי של לזמן את הרוע.

## צוות השחקנים והדמויות
* אסמי מת'יוס – פיונה
* ג'סיקה מסנגר – קת'רין
* ארנסט ורנון – הכומר מיכאל
*צ'רלי קלארק – אנג'לה
*פיל מרטין – שֵׁד

## הוצאה
הסרט הקצר הועמד בתחרות "יצירת האנאבל שלי" ופרק זמן ליציאתו, במאי הסרט "אנאבל: הבריאה" דייוויד פ. סנדברג, הודיע שהוא אחד מחמשת הסרטים הקצרים שזכו.

## קישורים חיצוניים

* 

## הערות שוליים

קטגוריה:סרטי 2017
קטגוריה:סרטי אימה מ-2017
קטגוריה:היקום הקולנועי של לזמן את הרוע
קטגוריה:סרטי אימה על-טבעיים אמריקאיים
קטגוריה:סרטי רוחות רפאים אמריקאיים
קטגוריה:סרטים באנגלית
שגית זלוף נמיר

**שגית זלוף נמיר** (נולדה ב-15 ביולי 1978) היא אמנית ישראלית העוסקת בצילום. בנוסף היא מרצה לצילום ואמנות, אוצרת ומלווה אמנותית. ביצירותיה עוסקת זלוף נמיר בגוף, מגדר וזהותה המזרחית. זכתה בציון לשבח של הפרס ע"ש בקי דקל מטעם העמותה לחקר אמנות נשים ומגדר בישראל.

## ביוגרפיה
זלוף נמיר נולדה בקריית ביאליק ולמדה במחלקה לצילום של ויצו חיפה. עם סיום לימודי התואר הראשון בהצטיינות ב-2004 הפכה למרצה במחלקה, וב-2005 החלה את לימודי התואר השני באמנות בין תחומית באוניברסיטת תל אביב. מאז היא יוצרת, מרצה ואוצרת במסגרות שונות.

תערוכת היחיד הראשונה שלה - "כל מלאך הוא נורא" - הוצגה ב-2005 במסגרת סדרת "נדבך" לאמנים צעירים בבית האמנים ירושלים, באוצרותו של שמחה שירמן. מאז הציגה ב-8 תערוכות יחיד ובעשרות תערוכות קבוצתיות בישראל ומחוצה לה. במהלך השנים 2011–2014 הייתה חברה ב"אינדי" גלריה שיתופית לצילום.

זוכת ציון לשבח מטעם הפרס ע"ש בקי דקל לאמנית עכשווית מצטיינת לשנת 2020, מטעם העמותה לחקר אמנות נשים ומגדר בישראל.

## תערוכות יחיד
*2005 - "קרוב כמו מחט", גלריית המדרשה, המדרשה לאומנות בית-ברל.
*2005 - "כל מלאך הוא נורא", נדבך, בית האמנים בירושלים
*2006 - "זמן פצע", הגלריה לצילום ע"ש מורל דרפלר, האקדמיה לעיצוב ויצו חיפה
*2008 - "צ'ינקו", גלריה D&A, תל אביב
*2010 - "מטמורפוזה", מוסררה, ירושלים
*2011 - "שבריר", גלריה אינדי, תל אביב
*2013 - "in vitro", גלריה אינדי, תל אביב
*2015 - "ברירה טבעית", גלריית המרכז האקדמי ויצו חיפה
*2019 - "חג'יבדה", אוצרת אירנה גורדון. גלריית מנשר.

## תערוכות קבוצתיות

## פרויקטים מיוחדים
* 2011 - 2014 - מקימה וחברה בגלריה "אינדי", גלריה שיתופית לצילום עכשווי
* 2014 - הפקת והנחיית "התמגדרות", יום עיון בנושא מגדר, מוזיאון חיפה לאמנות בשיתוף מוזיאון העיר חיפה
* 2016-2018 - שופטת בתערוכת "עדות מקומית"
* 2019 - חברה בוועדת השיפוט האמנותי של photo is:rael.
* 2020 - אוצרת התערוכה הקבוצתית "נגופים" במוזיאון חיפה לאמנות עכשווית, תחת אשכול תערוכות המגיב לתקופת הקורונה.

## פרסומים
* הילה ברנר, "מדע שימושי", עכבר העיר, 2013
* הילה ברנר, "נקודת שבירה", עכבר העיר, 2011
* עוזי צור, "מציור לצילום לציור", גלריה, "הארץ" 2011
* ד"ר קציעה עלון, "הפסקת אוכל", גלובס, 2008
* "מחוץ למסגרת", גלריה, "הארץ", 2008
* Jerusalem Post, "Eye Behind The Lens" 2005
* "זום על הפצע", 7 לילות, 2005.

## קישורים חיצוניים

* 

## הערות שוליים

קטגוריה:אוצרות ישראליות
קטגוריה:אוצרים ישראלים
קטגוריה:אמניות ישראליות
קטגוריה:בוגרות המרכז האקדמי לעיצוב ולחינוך ויצו חיפה
קטגוריה:בוגרי המרכז האקדמי לעיצוב ולחינוך ויצו חיפה
קטגוריה:צלמות ישראליות
קטגוריה:צלמים ישראלים
קטגוריה:סגל מוסררה
קטגוריה:ישראליות שנולדו ב-1978
קטגוריה:ישראלים שנולדו ב-1978
קיקרו מוראיס

**קיקרו מוראיס** (בפורטוגזית: **Cicero Moraes** 13 בנובמבר 1982) הוא מעצב תְלַת מְמַדִ ברזילאי המתמחה בשיקום (שחזור) פנים פלילי ובתכנון, עיצוב ודוגמנות של תותבות אנושיות ושל בעלי חיים. הוא היה אחראי על שחזור הפנים למספר רב של דמויות דתיות והיסטוריות כמו אנטוניוס מפדובה, ולנטינוס הקדוש ועוד. עבודתו הידועה ביותר היא שחזור הפנים של אנטוניוס מפדובה. השחזור נעשה בשיתוף עם Centro Studi Antoniani, מוזיאון האנתרופולוגיה באוניברסיטת פדובה, מרכז טכנולוגי רנאטו ארצ'ר וקבוצת המחקר הארכאולוגי Arc-Team. השחזור נעשה כולו בתוכנה חופשית.

במהלך שנת 2013 מוריאס יצר 12 דגמים של שחזורי פנים פנים הקשורים לאבולוציה האנושית, שהוצגו בתערוכה "פנים של אבולוציה" במוזיאון המצרי הרוסירוקי (Rosicrucian Egyptian Museum) בקוריטיבה, ברזיל. כל התמונות נתרמו לוויקישיתוף והשתמשו בהם בפרסומים מדעיים.

מוראיס היה חלק מצוות של מומחים מתנדבים שכלל וטרינרים ומנתח פה שעסקו בהצלת חיות מחמד וחיות בר שהיו בסכנה בעזרת טכנולוגיית תלת מימד.

## קישורים חיצוניים

* 

קובץ:Apiuna - Homem de Lagoa Santa - etapas.jpg|שחזור פנים של גבר דרום אמריקני מאזור Lagoa Santa בברזיל
קובץ:Judith of Thuringia - forensic facial reconstruction - infograph.jpg|שחזור פניה של יהודית מתורינגיה (Judith of Thuringia)שהייתה המלכה של בוהמיה בין השנים 1158 ל־1172
קובץ:Vitoria goose 1.jpg|שחזור מקור של אווז באמצעות טכנולוגיית תלת ממד


## הערות שוליים

קטגוריה:אמנים ברזילאים
קטגוריה:מתכנתים ברזילאים
קטגוריה:ברזילאים שנולדו ב-1982
ג'ילי אמגרנד GS

**ג'ילי אמגרנד GS** (באנגלית: **Geely Emgrand GS**') הוא קרוסאובר, קומפקטי מתוצרת יצרנית הרכב הסינית ג'ילי אשר מיוצרת משנת 2016 ועד היום.

## דגמים

* "Geely Emgrand GS" - דגמי מנוע בנזין.
* "Geely Emgrand GSe" - דגם מנוע חשמלי, מכונית חשמלית.

## "ג'ילי אמגרנד GS"
* 5 דלתות.
* 5 נוסעים.
* מנועי בנזין.
* מנוע הנעה קדמית.
* קיבולת מכל דלק - 60 ליטר.
* תאוצה בין 0–100 קמ"ש היא 13.1 שניות (מנוע 1.4 ליטר מגדש טורבו).
* תאוצה בין 0–100 קמ"ש היא 10.3 שניות (מנוע 1.8 ליטר).
* מחיר היחידה 77,800-108,000 רנמינבי (נכון לשנת 2016, בסין).
### דגמים
* "1.3T".
* "1.4T".
* "1.8".

## "ג'ילי אמגרנד GSe"

* דגם "Geely Emgrand GS" משווק מיוני 2018.
* 5 דלתות.
* 5 נוסעים.
* טעינה: 220 ואט - עד 9 שעות.
* טווח נסיעה: 353 ק"מ (טווח נסיעה במהירות קבועה של 60 קמ"ש 460 ק"מ).
* תאוצה בין 0–100 קמ"ש היא 9.9 שניות.
* מחיר היחידה 119,800-145,800 רנמינבי (נכון לשנת 2016, בסין).

## תמונות


קובץ:Geely Emgrand GS (resized).jpg | דגם "ג'ילי אמגרנד GS"
קובץ:Geely Emgrand GS rear.jpg | דגם "ג'ילי אמגרנד GS"
קובץ:Geely Emgrand GS.jpg | דגם "ג'ילי אמגרנד GS"


קובץ: Geely Emgrand GSe 001.jpg | דגם "ג'ילי אמגרנד GSe"
קובץ: Geely Emgrand GSe 001.jpg | דגם "ג'ילי אמגרנד GSe"


## ראו גם
* ג'ילי
* ג'ילי אמגרנד GL
* אמגרנד GE

## קישורים חיצוניים

* 

## הערות שוליים

קטגוריה:קרוסאובר
קטגוריה:רכב חשמלי מונע מצבר
קטגוריה:דגמי מכוניות שהושקו ב-2016
אמגרנד GS
הארומהוטה

**הארומהוטה** (בהונגרית: **Háromhuta**) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית הארומהוטה קטנה משמעותית מ-221 תושבים בשנת 1990 עד 105 תושבים בשנת 2018 (ירידה של 116 תושבים).

בהארומהוטה חיו מעט יהודים לתקופת זמן מוגבלת.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
פעם בחיים (סרט)

**פעם בחיים** (בשוודית: **Livet är en schlager**; תרגום חופשי: החיים הם שלאגר) הוא סרט שוודי משנת 2000, אשר הופק בשיתוף תאגיד השידור השוודי ותחנת הטלוויזיה TV 2.

## עלילה
מונה היא מעריצה של האירוויזיון, היא אמא לארבע בנות שכל אחת מהן נקראת בשם של כוכבת אירוויזיון: קיקי (על שם קיקי דניאלסון), אנה בוק, לנה (על שם לנה פיליפסון) וקרולה.

בעלה, בוסה, הוא מובטל והיא עובדת כמטפלת לדייוויד, אדם בעל שיתוק מוחין אך בעל כישרון במוזיקה.

יום אחד היא מחליטה לשלוח הקלטה שלה לשיר שכתב דייוויד למלודיפסטיבלן, תחרות קדם האירוויזיון השוודית. למרבה הפתעתה השיר מתקבל לתחרות, בן רגע היא מתפרסמת וזוכה לחשיפה תקשורתית, אך ניצבת בפני דילמה - האם לחשוף את האמת שהיא אינה הכותבת הבלעדית של השיר.

## קישורים חיצוניים

* 
* 

קטגוריה:סרטים שוודיים
קטגוריה:סרטי 2000
קטגוריה:סרטים על אירוויזיון
קטגוריה:סרטי דרמה
קטגוריה:סרטי להט"ב